text: "Септември" отстъпи на домакините в "Балчик къп" :: Спорт :: Футбол :: Добруджанска Tрибуна
  "Септември" отстъпи на домакините в "Балчик къп"
  Размер на шрифта: a | a | a 11:24 09 февруари 2016
  Първа победа в зимния турнир "Балчик къп" взеха домакините и уверени лидери в Североизточна "В" група - "Черноморец". На старта в надпреварата от група "Б" тимът от Белия град спечели с 2:0 срещу друг участник от Добричка област в Трета дивизия - "Септември" /Тервел/. След поделено надмощие първата част приключи без отбелязан гол. Настойчивостта на балчиклии в атакуващ план все пак се увенча с успех в 57-ата мин. Голмайсторът на тима Васил Тачев бе добре пласиран и от непосредствена близост оплете топката в мрежата - 1:0. Нападателят сложи точка на спора 20 минути по-късно, след като се възползва от отлично извеждащо подаване на Ивайло Лазаров. В дебютна среща от същата група на състезанието "Локомотив" /Горна Оряховица/ надделя с 2:0 над "Ботев" /Враца/. Точни за "железничарите" в КК Албена бяха Йордан Апостолов и Симеон Мечев. След изиграване на първите два мача от група "Б" съставите на "Локо" /ГО/ и "Черноморец" /Бч/ имат по 3 точки, докато "Ботев" /Вр/ и "Септември" остават без точков актив.
  Вчера беше почивен ден за участниците в турнира. Следващите двубои от програмата са от група "А" и ще се състоят днес от 14.00 часа. На терените в курорта "Албена" ще играят "Дунав" /Русе/ срещу "Интер" /Плачи дол/ и "Черно море" /Варна/ - "Балкан" /Ботевград/.
  Етикети: албена, ботев, група, септември, черноморец
  страната развитие проекта място Варна балчик добричлии точки Албена лек автомобил община град децата каварна жълто зелените група община Добрич след като генерал тошево споразумение зала българия добрич част септември Добричка област кръг деца добруджа тази година